ہنر مندی کے فروغ اور صنعت کاری کی وزارت
ہندوستان اور سنگاپور نے تا عمر سیکھنے کے لیے مواقع پیدا کرنے، مستقبل کے لیے تیار افرادی قوت بنانے اور علم اور ہنر مندی کو فروغ دینے کو کلیدی شراکت داری کا ستون بنانے پراتفاق کیا ہے
تعلیم کے مرکزی وزیر دھرمیندر پردھان نے سنگا پور کے نائب وزیر اعظم اور تجارت اور صنعت کے وزیر سے ملاقات کی
تعلیم کے مرکزی وزیر جناب دھرمیندر پردھان ان دنوں سنگاپور کے تین روزہ دورے پر ہیں تاکہ تعلیم اور ہنر مندی کے فروغ کے شعبے میں با ہمی سرگرمیوں کی گنجائش کو وسیع کرنے کے لیے امکانات تلاش کرنے کے علاوہ موجودہ تعلقات کو مستحکم کیا جا سکے۔ جناب دھرمیندر پردھان نے آج اس پیکٹرا سیکنڈری اسکول کا دورہ کیا اور سنگاپور حکومت کے کئی اہم وزراء کے ساتھ ملاقات کی۔
جناب پردھان نے ہندوستان اور سنگاپور کے درمیان موجودہ تعاون کو مستحکم کرنے کے بارے میں سنگاپور کے خزانہ کے وزیر اور نائب وزیر اعظم اعلی جناب لارینس وونگ کے ساتھ تعمیری گفتگو کی اور ہنر مندی کے فروغ میں سرگرمیوں کو مزید بڑھانے پر توجہ دی۔ میٹنگ کے دوران اس بات پر اتفاق کیا گیا کہ دونوں ملک مل کر کام کریں گے۔ تاکہ ہندوستان اور سنگاپور تا عمر سکھنے کے لیے مواقع پید ا کرنے، مستقبل کے لیے تیار افرادی قوت بنانے اور علم اور ہنر مندی کو فروغ دینے کو کلیدی شراکت داری کا ستون بنایا جا سکے ۔
میٹنگ کے دوران جناب پردھان نے کہا کہ وزیر اعظم جناب نریندر مودی کی قیادت میں ہندوستان کی حکومت نے قومی تعلیمی پالیسی  شروع کی ہے ۔ قومی تعلیمی پالیسی 2020 میں میڈل کلاس اسکولو ں میں پیشہ ورانہ تعلیم فراہم کرنے پر توجہ دی جا رہی ہے اور اس بات کو یقینی بنایا جا رہا ہے کہ تربیت کی مارکیٹ کی اہمیت کے ساتھ ساتھ اداروں کی صلاحیت سازی کو فروغ دیا جایے۔ تاکہ تکنیکی اور پیشہ ورانہ تعلیم فراہم کی جا سکے۔ انہوں نے مزید بتایا کہ حکومت اعلی تعلیمی کوالیفیکیشن فریم ورک کے ساتھ مربوط ہنر مندی کی کوالیفیکیشن کے لیے کام کر رہی ہے اور قلیل مدتی اورطویل مدتی پروگرام کو فروغ دینے کے لیے سرمایہ کاری کر رہی ہے تاکہ ہنر مندی کے ساتھ ساتھ ہنر مندی کو بڑھانے پر توجہ دی سکے ۔ وزیر موصوف نے سنگاپور کے بہترین طور طریقوں کو سیکھنے پر زور دیا اور اسے ہندوستانی ضرورتوں کے تحت ڈھالنے کی ضرورت پر بھی زور دیا۔
جناب دھرمیندر پردھان نے سنگاپور کے تجارت اور صنعت کے وزیر اعلی جناب گان کم یونگ کے ساتھ بامعانی سود مند گفتگو کی اور دونوں وزرا نے تا عمر سیکھنے اور ہنر مندی کے لیے بلا روک ٹوک ایک بنیاد تعمیر کرنے کے لیے تمام طریقہ کار کے ذریعے ہنر مندی کے فروغ اور پیشہ ورانہ تربیت کو مستحکم کرنے پر سودمند مذکرات کیے۔ بھونیشور میں جی 20 فیوچر آف ورک سے متعلق ورک شاپ کے نتائج پر بات کرتے ہوئے دونوں وزرا نے ان طور طریقوں پر بھی تبادلہ خیال کیا جن پر ہندوستان ، ہندوستانی ہنر مندی کے ایکو نظام کے مشترکہ چیلنجوں سے نمٹنے کے لیے سنگاپور کی مہارت اور معلومات سے فائدہ اٹھا سکتا ہے۔
جناب پردھان نے افرادی قوت کی تربیت کے لیے سنگاپور میں اپنائے جا رہے بہترین طور طریقوں اور ماڈلس کا گہرائی سے جائزالیا۔ دونوں وزیروں نےہنر مندی کے شعبے میں آپسی ترجیحات کو آگے بڑھانے پر اتفاق کیا اور دونوں ملکوں کے فائدے اور دیگر ابھرتی ہوئی معیشتوں کے فائدے کے لیے تا عمر سیکھنے اور ملکر کام کرنے کے لیے نئے مواقع پیدا کرنے سے بھی اتفاق کیا ۔
بعد میں، دن میں جناب پردھان نے سپیکٹرا سیکنڈری اسکول کا دورہ کیا۔ انہوں نے طلباء اور اساتذہ کے ساتھ بات چیت کی تاکہ تدریسی ماحول، تدریس کے بارے میں مزید معلومات حاصل کی جا سکیں۔ وزیر موصوف کو یہ جان کر خوشی ہوئی کہ اسکول مہارت پر مبنی تعلیم کو ترجیح دیتا ہے اور ہر سیکھنے والے کے لیے موزوں رفتار سے سیکھنے کی حوصلہ افزائی پر بھی توجہ دیتا ہے تاکہ وہ مستقبل کی کام کی جگہوں کے لیے تیار ہوں۔